Anthony Fauci, din nou ținta atacurilor lui Trump. Președintele SUA l-a numit "idiot".
Donald Trump l-a numit "idiot" pe medicul Anthony Fauci. Trump: Oamenii s-au săturat să-l audă pe Fauci și pe toți acești idioți. Fauci a fost de mai multe ori ținta atacurilor lui Donald Trump în pandemie. Dr. Fauci este figură respectată în SUA și a slujit 6 președinți americani. Pandemia s-a soldat cu 219.000 de decese în SUA.
Medicul Anthony Fauci a devenit din nou ținta atacurilor președintelui Donald Trump. Într-o discuție telefonică cu membrii echipei sale de campanei la care au avut acces mai mulți jurnaliști, Trump l-a numit "idiot". Președintele american mai spune că Fauci "este acolo de 500 de ani."Doctorul Fauci a slujit șase președinți americani. Nu este pentru prima dată când Trump îl critică pe Fauci, mai ales că epidemiologul a încercat să-l corecteze de mai multe ori. În aprilie Trump a scris un mesaj pe Twitter cu hashtag-ul #FireFauci (concediați-l pe Fauci).Donald Trump, președintele SUA: "Oamenii s-au săturat să audă vorbindu-se despre COVID. Oamenii spun orice. Lasă-ne în pace. S-au săturat de asta. Oamenii s-au săturat să-l audă pe Fauci și pe toți acești idioți.".